Public procurement notice: Contract Award Notice
Published: 2024-11-14
Buyer: HUS-yhtymä
Country: FI
Region: FI1B1
Contract type: Supplies
Procedure: Open procedure
CPV classification: 33100000 | 33162000: Operating theatre instruments
Award criteria: price, quality

Technical requirements: Hankinnassa noudatetaan lakia julkisista hankinnoista ja käyttöoikeussopimuksista (1397/2016, hankintalaki). Kyseessä on EU-kynnysarvon ylittävä hankinta, ja hankintamenettelynä on hankintalain 32 §:n tarkoittama avoin menettely.

TARJOUSTEN KÄSITTELY

Menettelyn vaiheet ovat seuraavat:

Hankintayksikkö
1. Avaa tarjoukset
2. Tarkastaa tarjoajan soveltuvuutta koskevat vastaukset
3. Tarkastaa tarjousten tarjouspyynnön mukaisuuden
4. Vertailee tarjoukset ja järjestää mahdollisen koekäytön
5. Pyytää ja tarkastaa kilpailun voittajan/voittajien soveltuvuutta koskevat todistukset ja selvitykset
6. Tekee hankintapäätöksen ja antaa päätöksen tiedoksi kaikille tarjoajille
7. Solmii sopimuksen valitun/valittujen tarjoajien kanssa. 

TARJOUSKILPAILUSSA KÄYTETTÄVÄ KIELI
Hankinta-asiakirjat ovat saatavilla suomen kielellä. Mikäli tarjoaja tarvitsee dokumentit muulla kielellä, tarjoaja vastaa itse käännättämisestä ja sen kustannuksista. Tarjoukset on laadittava muilta osin suomen kielellä, paitsi tuotteisiin sekä niiden valmistukseen ja jakeluun liittyvät kuvaukset, tuote-esitteet, sertifikaatit, todistukset ja vastaavat hyväksytään myös englanninkielisinä.  

RINNAKKAISET TARJOUKSET
Rinnakkaiset tarjoukset eivät ole sallittuja.

OSATARJOUKSET
Ei sallittuja.
HUS-yhtymä pyytää tarjouksia laparoskooppisista geneerisistä insuflaattoreista laitesidonnaisine kulutustarvikkeineen, joita käytetään laparoskooppisissa eli tähystyskirurgisissa toimenpiteissä erikoissairaanhoidossa. Geneerisellä insuflaattorilla tarkoitetaan laitetta kulutustarvikkeineen, joka ei ole ns. järjestelmäsidonnainen (eli se ei tarvitse tarkoituksenmukaisesti toimiakseen esim. muita saman valmistajan laitteita), vaan on oma erillinen, toimiva kokonaisuutensa. 

Tämä tarjouspyyntö "HUS 285-2024 Laparoskooppiset geneeriset insuflaattorit ja niiden laitesidonnaiset kulutustarvikkeet" on uusintakilpailutus 6.5.2024 keskeytetystä kilpailutuksesta "HUS 695-2023 Laparoskooppiset geneeriset insuflaattorit ja niiden laitesidonnaiset kulutustarvikkeet". Nyt julkaistavaa uusintakilpailutusta HUS 285-2024 on muutettu keskeytetystä hankinnasta HUS 695-2023 seuraavasti:
- täsmennetty vähimmäisvaatimuksia ja hintavertailua osa-alueessa 2
- täsmennetty liitteeseen 1b vaatimuksia vanhan laitekannan vastuista

Hankintaan sisältyvät seuraavat tuoteryhmät/tuotteet: laparoskooppiset insuflaattorit. Hankinnan kohteeseen sisältyvät olennaisena osana tarjottujen laitteiden laitesidonnaiset kulutustarvikkeet, jotka ilmoitetaan liitteellä 1 Hinta- ja tuotelomake. Tuotteet on tarkemmin kuvattu jäljempänä tarjouspyynnössä ja sen liitteissä. Hankinta toteutetaan käyttökorvausperiaatteella siten, että laitteistot ovat Toimittajan omistuksessa ja lainassa Tilaajan yksiköissä, eikä laitteiston käytöstä huoltoineen veloiteta erikseen. Korvaus laitteiston käytöstä sisältyy kulutustarvikkeiden hintaan, joita Tilaaja tilaa tarpeen mukaan. Sopimuskaudella voidaan lisäksi hankkia hankinnan ennakoidun arvon mukaisesti sopimuksen kohteena oleviin tuoteryhmiin kuuluvia tuotteita, joita ei ole yksilöity tuoteliitteessä (ks. hankintasopimus).

Hankinta on jaettu kahteen (2) osaan. Tarjoaja valitsee, kumpaan osa-alueeseen tarjouksensa jättää. Molempiin osa-alueisiin ei voi tarjota. HUS valitsee yhden (1) sopimustoimittajan/osa-alue.

Tavoitteena on kilpailutuksen avulla saada valikoimiin turvalliset ja luotettavat laitteet kulutustarvikkeineen, myös haastavimpiin toimenpiteisiin. Tavoitteena on myös että tuotteiden toimitusvarmuus on hyvä ja tuotteita on saatavilla, kun niitä tarvitaan.

Kyseessä on useamman hankintayksikön yhteishankinta, joka toteutetaan hankintarenkaana. Tässä tarjouspyynnössä pyydettyjä tuotteita tulevat käyttämään: HUS-yhtymä (HUS), Etelä-Karjalan hyvinvointialue, Kymenlaakson hyvinvointialue sekä Päijät-Hämeen hyvinvointialue.

Sopimuskauden pituus on neljä (4) vuotta, jonka jälkeen sitä on mahdollista jatkaa toistaiseksi voimassa olevana. 

Potilasturvallisuuden varmistamiseksi uuden tuotteen käyttöönotto edellyttää hankintayksikön hyvää perehdyttämistä ja kouluttamista tuotteen käyttöön. Tämän vuoksi hankintayksikkö varaa oikeuden käyttää sopimuskauden alussa siirtymäaikaa. Tilaaja pyrkii käyttämään siirtymäaikaa vain tarpeellisen ajan. Tarkoitus on siirtyä uuden sopimusvalikoiman käyttöön mahdollisimman pian sopimuksen alkamisen jälkeen. Mikäli hankintasopimuksen alussa käytetään siirtymäaikaa, toimittajan tulee huolehtia tilaajan henkilökunnan perehdyttämisestä ja kouluttamisesta siirtymäaikana sovitun suunnitelman mukaisesti. Toimittajan tulee varautua siihen, että tilausmäärät voivat ensimmäisenä sopimusvuotena olla ilmoitettuja arvioita pienempiä. Tilaaja ja Toimittaja sopivat siirtymäajan pituudesta tarkemmin ennen sopimuksen alkua.

Hankinnan ennakoitu kokonaisarvo on n. 3,8 milj euroa/48kk (alv 0%). Arviot laitemääristä yksiköittäin sekä laitesidonnaisten tarvikkeiden kulutusarviot on annettu tarjouspyynnön liitteillä 1 Hinta- ja tuotelomake sekä 1b Yleiskuvaus hankinnan laajuudesta ja kohteesta. Liitteissä ilmoitetut tiedot ovat arvioita perustuen aiempaan ostohistoriaan, eikä hankintayksikkö sitoudu ilmoitettuihin euromääriin tai tarjouspyynnössä ilmoitettuihin, toteutuneisiin laite- tai laitesidonnaisten tarvikkeiden tilausmääriin. Lopulliset tilausmäärät voivat olla ilmoitettua suurempia tai pienempiä. 

Hankinnan kohde ja sitä koskevat vaatimukset on kuvattu yksityiskohtaisesti tarjouspyynnössä ja sen liitteissä.
Kokonaisvertailuhinta suhteutetaan hinnan 
painoarvoon sekä toisiin tarjouksiin 
kaavalla:
(alin annettu vertailuhinta / tarjouksen vertailuhinta) 
* painoarvo (60).
Laatupisteet lasketaan kaavalla: 
tarjouksen yhteenlasketut laatupisteet / korkeimmat 
laatupisteet * 40.
Lopuksi tarjousten hinnan vertailupisteet ja laadun 
vertailupisteet lasketaan yhteen.


Winner: Endomed Oy
Number of bids: 3